Egy nyertesé a több mint másfél milliárd forint a hatos lottón | VAOL
telitalálat 2019. 03. 31. 18:31
Egy nyertesé a több mint másfél milliárd forint a hatos lottón
Az egyetlen hat találatos szelvény nyereménye 1 688 365 935 forint, amely az eddigi második legnagyobb megnyert összeg.
Volt telitalálat az e heti hatos lottón; az egyetlen hat találatos szelvény nyereménye 1 688 365 935 forint – derül ki a Szerencsejáték Zrt. MTI-hez eljuttatott tájékoztatójából.
A vasárnapi lottósorsoláson – a 13. játékhéten – a következő nyerőszámokat húzták ki: 3, 12, 17, 22, 35, 41.
A Szerencsejáték Zrt. tájékoztatása szerint a hatos lottón ez az eddigi második legnagyobb megnyert összeg.
5 találat: 306 985 Ft (79 db)
4 találat: 5 955 Ft (4072 db)
3 találat: 1 485 Ft (63614 db)
A következő héten várható nettó nyereményösszeg (egy nyertes esetén): 70 millió Ft
A hatos lottó főnyereményét utoljára tavaly november 25-én vitték el, akkor kevesebb, mintegy 438 millió forint volt a nyeremény.
Az ötös lottó nyereménye továbbra is halmozódik, ott már több mint 3,7 milliárd forint lesz az elnyerhető összeg.
Borítókép: Lottószelvényt ad fel játékra egy nő a Szerencsejáték Zrt. Csalogány utcai lottózójában Budapesten 2019. március 22-én.
strandsportszezon / 9 órája